
SØGER  LÆRDOM  VEO  LÆSNING  OG  VED  TRO 


NUMMER    7 


1.  APRIL  1927 


76.  AARGANG 


HVORLEDES  OPNAAS  GUDS  VELSIG- 
NELSER? 

Af  Præsident  Joseph  F.  Smith. 

Der  er  Velsignelser,  som  tilhører  Jesus  Kristi  Evangelium 
og  den  Verden,  der  kommer,  som  ikke  kan  sikres  ved  per- 
sonlig Indflydelse  og  ikke  heller  Jkobes  for  Penge,  og  som 
intet  Menneske,  formedelst  sin  egen  Intelligence  eller  Vis- 
dom kan  opnaa,  men  kun  ved  Efterlevelse  af  visse  Ordinan- 
cer,  Love  og  Befalinger,  som  er  givne.  Efter  min  Anskuelse 
vil  det  være  godt  for  de  Sidste  Dages  Hellige  fremdeles  at 
have  i  Erindring,  at  Evangeliets  uskattelige  Velsignelser  er 
bleven  skænket  dem  formedelst  deres  Tro,  og  at  Tilgivelse 
af  deres  Synder  er  opnaaet  ved  Omvendelse  og  Daab,  samt, 
at  det  kun  er  alene  ved  fortsat  Trofasthed,  at  de  kan  erholde 
de  Gaver  og  Velsignelser,  der  tilhører  det  evige  Liv.  Der  er 
mange  Velsignelser,  der  tilhorer  det  evige  Liv,  og  der  er  mange 
Velsignelser,  som  er  fælles  for  den  menneskelige  Familie, 
hvilke  alle  kan  nyde,  uden  Hensyn  til  deres  moralske  Stil- 
ling eller  religiøse  Overbevisning. 

Gud  har  givet  alle  Mennesker  én  fri  Vilje  og  har  givet  os 

det  Privilegium  at  tjene  ham,  eller  ikke  tjene  ham,  at  gøre 
del,  som  er  ret  eller  ikke  ret  og  dette  Privilegium  er  givet  alle 
Mennesker  uden  Hensyn  til  Tro,  Kulør  eller  Betingelser.  De 
rige  saavel  som  de  fattige  besidder  denne  Vilje  og  ingen  Magt 
kan  berøve  Menneskene  den.  Denne  Vilje  er  given  alle.  Den 
er  en  Velsignelse  som  Gud  har  skænket  Menneskeheden.  Og 
han  vil  holde  nøjagtigt  Regnskab  over  hvilken  Brug  vi  gor  af 
den.  Ligesom  det  blev  sagt  om  Kain,  saaledes  vil  det  blive 
sagt  om  os:  »Om  »du«  gør  godt,  vil  du  da  ikke  blive  antaget? 
Og  (»ii  »du«  ikke  gør  godt,  ligger  Synden  for  Døren.«  Der  er 
imidlertid  visse  Velsignelser  som  Gud  kun  tildeler  Menneske- 
nes Børn  formedelst  en  retfærdig  Udøvelse  af  denne  Vilje. 
For  Eksempel:  Intet  Menneske  kan  erholde  Tilgivelse  for  sine 
Synder  uden  ved  Omvendelse  og  Daab  af  én,  som  har  Au- 
toritet. Dersom  vi  vil  være  fri  for  Synd,  for  dens  Virkninger 
og  for  dens  Magt,  da  maa  vi  adlyde  den  Lov  Gud  har  aaben- 
baret;  uden  at  gore  dette,  vil  vi  aldrig  erholde  Tilgivelse  for 
vore  Synder.  Derfor,  medens  Gud  uden  Betingelse  har  skæn- 
ket alle  Mennesker  en  Vilje  til  at  varige  mellem  det  Gode  eller 
det  Onde,  kan  han  ikke  og  vil  ikke  give  Menneskenes  Børn 
Tilgivelse  for  deres  Synder,  uden  ved  Adlydelse  af  Loven. 
Derfor  ligger  hele  Verden  i  Synd  og  er  under  Forbandelse, 
eftersom  Lyset  er  kommet  til  Verden  og  Menneskene  vil  ikke 
bringe  sig  selv  i  den  rette  Stilling  overfor  Herren.  Og  denne 
Forbandelse  hviler  tifold  paa  alle,  som  har  vist  Lydighed  til 
Loven  og  som  engang  har  modtaget  Tilgivelse  for  deres  Syn- 
der, men  er  gaaet  tilbage  til  Synden  og  har  forglemt  eller  til- 
sidesat de  Pagter  de  gjorde,  da  de  gik  i  Daabens  Vand. 

Alle  Mennesker  er  velsignet  med  Styrke  i  deres  Legemer, 
med  Brug  af  deres  Tanker,  og  med  Ret  til  Udøvelse  af  den 
Myndighed  med  hvilken  de  er  udrustet. 

Gud  har  ikke  tilladt  og  vil  ikke  tillade,  at  den  Hellig  Aands 
Gave  bliver  givet  til  nogen  Mand  eller  Kvinde,  medmindre  de 
efterlever  Guds  Lov.  Derfor  kan  intet  Menneske  erholde  Til- 
givelse for  sine  Synder;  intet  Menneske  kan  erholde  den 
Helligaands  Gave,  eller  Retten  til  dens  Magt  og  Privileuiei ; 

intet  Menneske  kan  blive  Arving  til  Gud  elier  blive  Arvtager 
med  Jesus  Kristus  undtagen  det  lever  efter  de  himmelske 
Krav.  Disse  er  de  almindelige  Velsignelser  og  store,  uskatte- 
lige  Privilegier,  som  henhører  til  Evangeliet,  til  Livet  og 
Frelsningsplanen,  der  er  aaben  og  fri  for  alle  paa  visse  Be- 
tingelser; men  som  intet  Menneske  under  Himmelen  kan  blive 
delagtig  i,  med  mindre  det  passerer  den  Kanal,  som  Gud  har 
afmærket.  Men  alle  disse  Privilegier  og  Velsignelser  kan  blive 
forbrudt  og  mulig  blive  tabt  for  al  Evighed,  med  mindre  vi 
trofast  fortsætter  efter  den  os  anviste  Kurs. 

Efter  min  Dømmekraft  vil  det  være  vel  for  de  Sidste  Dages 
Hellige,  at  de  ikke  taber  af  Syne  de  store  Privilegier  og  Vel- 
signelser, der  er  henlagt  for  dem. 

Ingen  Mand  kan  blive  en  Borger  i  Guds  Rige,  uden  at  gaa 
ind  ad  Døren.  Der  er  Tusinder  og  Tusinder,  ja,  Millioner,  som 
aldrig  vil  blive  Borgere  i  Guds  Rige  i  denne  Verden,  fordi  de 
svigter  i  Udøvelse  af  den  Vilje  og  Magt,  der  er  givet  dem. 
Ikke  desto  mindre  nyder  de  mange  af  de  Velsignelser,  som  i 
Almindelighed  bliver  tildelt  Verden.  Solen  skinner  saavel  paa 
de  Gode  som  Onde;  men  den  Hellig  Aand  neddaler  kun  paa 
de  Retfærdige  og  paa  de,  der  er  tilgivne  deres  Synder.  Reg- 
nen falder  saavel  paa  de  Onde  som  paa  de  Gode;  men  Præste- 
dømmets Rettigheder  er  meddelt,  og  dets  Lærdomme  drypper 
som  Draaber  fra  Himlen  paa  Sjælene  af  disse,  der  modtager 
det  paa  Guds  egen  udvalgte  Maade.  Himlens  Naade,  den  Al- 
mægtiges Anerkendelse  af  sine  Born  paa  Jorden  som  hans 
Sonner  og  Døtre,  kan  kun  sikres  ved  Lydighed  til  de  Love  han 
har  aabenbaret.  De  rige  og  mægtige  i  Verden  kan  ikke  kobe 
disse  Ting. 

Simon,  kaldet  Troldkarl,  ønskede  at  kobe  den  Magt,  at 
kunne  meddele  den  Hellig  Aand,  men  Peter  sagde  til  ham: 
»Gid  dit  Sølv  maa  gaa.  tilgrunde  tillige  med  dig  selv.«  Disse 
Velsignelser  og  Kræfter  kan  ikke  købes  undtagen  ved  Jesu 
Kristi  Forsoning,  de  kan  ikke  erholdes  ved  personlig  Indfly- 
delse, Rigdom,  Stilling  eller  Magt  eller  paa  nogen  anden 
Maade  end  den  Gud  har  bestemt.  Nu,  saa  længe  De  Sidste 

Dages  Hellige  er  tilfreds  med  at  adlyde  Guds  Befalinger  og 
paaskønne  de  Privilegier  og  Velsignelser  som  de  nyder  i  Kir- 
ken og  vil  bruge  deres  Tid  og  deres  Midler  til  Guds  Navns 
Ære,  til  at  opbygge  Zion  og  til  at  fremme  Sandhed  og  Ret- 
færdighed paa  Jorden,  saa  længe  er  deres  himmelske  Fader 
bunden  ved  sin  Ed  og  sine  Pagter,  at  beskytte  dem  mod  en- 
hver forekommende  Fjende  og  at  hjælpe  dem  over  enhver 
Hindring,  der  mulig  maatte  blive  opkastet  imod  dem  eller 
lagt  i  deres  Vej;  men  i  det  Øjeblik  et  Samfund  begynder  at 
blive  indviklet  i  sig  selv  og  Egenkærligheden  bliver  berørt 
af  det  timelige  og  de  sætter  deres  Tro  til  Rigdom,  i  det  Øje- 
blik, at  Guds  Kraft  begynder  at  trække  sig  bort  fra  dem.  og 
de  ikke  hurtig  omvender  sig,  vil  den  Hellig  Aand  aldeles 
trække  sig  tilbage  fra  dem  og  de  vil  blive  overladt  til  sig  selv. 
Dette,  der  var  givet  dem,  vil  blive  taget  fra  dem,  de  vil  tabe 
det  de  havde,  thi  de  vil  ikke  være  værdig  til  det. 

Gud  er  barmhjertig,  men  vi  skal  ikke  forvente  Naadesbevis- 
ninger  af  den  Almægtiges  Haand,  med  mindre  vi  fortjener 
dem,  eller  at  vi  i  det  mindste  har  et  ærligt  Ønske  i  vore  Hjer- 
ter om  at  gøre  os  fortjente,  og  et  ærligt  Ønske  vil  ikke  altid 
nytte,  med  mindre  vore  Gerninger  svarer  dertil.  Vi  er  med- 
delagtig i  et  alvorligt  Arbejde,  i  hvilket  vi  ikke  alene  maa  be- 
kende vor  Religion,  men  ogsaa  praktisere  den.  Vi  maa  være 
hvad  Gud  onsker  vil  skal  være,  ellers  er  vi  ikke  hans  Folk, 
heller  ikke  det  Zion,  han  har  til  Hensigt  at  samle  og  opbygge 
paa  Jorden  i  de  sidste  Dage. 


REJSESKILDRING  FRA  SVERRIG 
OG  NORGE. 

Fra  »Relief  Society  Magazine«. 

Efter  at  jeg  tilligemed  Pra>sident  James  E.  Talmage  havde 
tilbragt  behagelige  Dage  i  Danmark,  hvorom  jeg  tidligere  har 
skrevet,  forlod  vi  Frederikshavn  ved  Middagstid  den  16.  Juli 
og   landede    efter   fem   Timers  Sejlads    i    Goteborg,    Sverrig. 

Fjorten  Krigsskibe  af  den  svenske  Flaade  laa  for  Anker  i 
Havnen;  om  de  laa  der  for  det  stolte  Syns  Skyld  eller  de  laa 
der  i  en  alvorligere  Hensigt,  ved  man  ikke,  men  det  var  et 
meget  indtryksfuldt  Skue. 

To  smilende  unge  Drenge  —  Ældster  mener  jeg,  men  som 
alligevel  lignede  Drenge,  ved  Navn  Forsberg  og  Larsen  ven- 
tende, at  vort  Skib  skulde  lande  i  Gøteborg,  modtog  os  hjerte- 
ligt, og  ledsagede  os  til  det  beskedne  Konference-Hjem,  hvor 
vi  fandt  den  gode  gamle  Grenpræsident  August  Hedberg,  der 
dog  ikke  kunde  tale  eller  forstaa  Engelsk. 

I  Mødet  om  Aftenen  havde  vi  Lejlighed  til  at  hilse  paa 
Medlemmerne  i  den  lille  Gren.  Tidlig  den  næste  Morgen  blev 
der  afholdt  et  Missionær-Møde,  hvorefter  der  kørtes  en  kort 
Tur  gennem  Gaderne  i  den  prægtige  By.  Tiden  kom,  da  vi 
maatte  sige  Farvel  og  fortsætte  Rejsen  til  Stockholm,  Sverrigs 
Hovedstad,  hvortil  vi  naaede  efter  ni  Timers  Rejse  gennem 
et  meget  prægtigt  Landskab  af  en  uendelig  Mængde  Søer. 

Vi  ankom  til  Stockholm  den  17.  Juli  om  Aftenen  Kl.  9.20, 
og  blev  der  modtaget  af  Præsident  John  A.  Anderson  og  flere 
al  hans  Medarbejdere,  som  afventede  vor  Ankomst.  Medens 
vi  opholdt  os  i  Stockholm,  var  vi  Broder  og  Søster  Einar  Jo- 
hansons  Gæster. 

Det  komfortable  Kapel,  som  ejes  af  Kirken,  var  i  Sandhed 
lig  Edens  Have,  dannet  saaledes  af  grønne  Guirlander,  Pal- 
mer i  Potter  og  andre  Blomsterplanter  i  mange  forskellige 
Kulører.  Denne  yndige  Duft  udtalte  et  mere  hjerteligt  Vel- 
kommen end  de  kraftige  Toner  af  Trommer  og  Trompeter 
kunde  have  gjort. 

Det  samme  heldige  Resultat,  der  havde  gjort  sig  gældende 
ved  de  tidligere  afholdte  Konferencer  i  andre  Lande,  gentog 
sig  her;  de  samme  kraftige  Vidnesbyrd  blev  baaret,  den  sam- 
me fine  Sang  blev  udført,  og  den  samme  opløftende  Aand 
var  tilstede. 

Det  korte  Ophold  i  Stockholm  i  Forbindelse  med  Afhol- 
delse af  flere  Møder,  tillod  os  ikke  at  se,  saa  meget  af  den 
smukke  By  med  dens  Seværdigheder,  som  vi  kunde  ønske. 

Vi  maatte  forlade  Byen  allerede  Tirsdag  Aften  den  20.  Juli, 
for  at  fortsætte  vor  Rejse  til  Oslo,  Norge.  Et  stort  Antal  Mis- 
sionærer og  andre,  medbringende  Blomster,  kom  til  Stationen 
for  at  sige  os  Farvel.  Da  Toget  satte  sig  i  Bevægelse,  bød  vi 
dem  alle  med  dyb  Bevægelse  Farvel  og  i  det  engelske  Sprog 
udraabte  vi  »God  be  with  you  till  we  meet  again«. 

Vi  ankom  til  Oslo  den  næste  Dag,  og  om  Aftenen  havde  vi 
den  Glæde  at  overvære  Ungdomsforeningens  regulære  Møde; 
atter  igen  mødte  Sprogvanskeligheden  os,  men  Aanden  var 
i  alt,  hvad  der  foregik.  Der  var  smuk  Sang  og  et  udmærket 
Program  blev  udført.  Præsident  Martin  Christophersen,  der 
havde  været  i  Bergen,  ankom  efter  Mødets  Slutning  og  bød  os 
hjertelig  Velkommen.  Sammen  med  ham  besøgte  vi  Dagen 
efter  de  kongelige  Haver,  hvor  han  som  en  ung  Mand  havde 
været  ansat  som  assisterende  Gartner.  Det  var  med  Glæde, 
at  vi  lyttede  til  hans  saa  langt  tilbageliggende  Erindringer,  og 
tillige  se,  hvorledes  hans  Ansigt  lyste  op,  naar  han  udpegede 
denne  eller  hin  Plads,  eller  omtalte  noget  af  speciel  Interesse 
fra  hin  Tid.  Blomsterne,  selv  om  de  stod  i  en  Konges  Have, 
syntes  ham  dog  ikke  at  være  saa  smukke,  som  de,  der  stod 
der  for  Aar  tilbage. 

Vi  besøgte  ogsaa  det  gamle  Vikingeskib  og  levede  i  en  halv 
Timestid  i  den  samme  Atmosphære,  som  de  brave  Norse- 
men  i  gamle  Dage.  Et  Besøg  i  eet  eller  to  Museumer  og  en 
Køretur  op  til  Toppen  af  Bakken,  fra  hvilken  vi  nød  et 
smukt  Skue  ud  over  det  omliggende  Landskab,  er  nogle  af 
de  prægtige  Oplevelser,  vi  havde  i  Oslo,  udenfor  disse,  der 
var  forbundne  med  de  kirkelige  Pligter.  Den  24.  Juli  blev 
fejret  ved  en  Festlighed  til  Ære  for  Pionererne.  Salen  var 
smukt  dekoreret  med  norske  og  amerikanske  Flag,  de  lange 
Borde  var  bestrøet  med  afskaarne  Blomster.  Et  passende  Pro- 
gram for  Anledningen  blev  udført  og  var  helt  igennem  meget 
fornøjeligt. 

En  Konference  blev  afholdt  Søndag  den  25.  og  var  præget 
af  en  meget  alvorlig  Aand.  Mødet  om  Eftermiddagen  blev 
aldeles  overgivet  til  den  Kvindelige  Hjælpeforening.  Søster 

Borghild  Nielsen.  Den  dygtige  Missions-Sekretær,  tilkommer 
i  hoj  Grad  Æren  for  disse  Organisationers  up-to-date  Arbejde 
i  Norge.  Et  Kvindeforenings  Bestyrelsesmøde  og  et  specielt 
Præstedømsmøde  blev  afholdt  imellem  Møderne,  saa  vi  var 
glædet  ved  Anledningen  vi  havde  til  at  yde  en  speciel  Hjælp. 

Vor  sidste  Time  i  Oslo  Mandag  Aften  blev  brugt  i  Mrs. 
Riter,  Mrs.  Jennings,  Miss  Van  Cotts  og  Miss  Gannons  Sel- 
skab, som  just  var  ankommen  fra  en  Tur  gennem  Fjordene. 

Vi  havde  bestemt  at  rejse  tidlig  den  paafølgende  Morgen, 
hvorfor  vi  gjorde  os  speciel  Anstrengelse  for  at  se  vore  Ven- 
ner, endskønt  det  var  sent;  men  vi  vil  stedse  glæde  os  over 
denne  Anledning,  thi  det  næste  vi  hørte  fra  dem,  da  vi  kom 
tilbage  til  Liverpool  fra  vor  Rejse  langt  imod  Nord  var,  at 
vi  i  et  Blad  fra  Hjemmet  læste  om  Mrs.  Riters  Død  i  Køben- 
havn. 

Den  14  Timers  Togkørsel  fra  Oslo  til  Trondhjem  i  Selskab 
med  Missionens  Præsident  og  dens  Sekretær,  var  en  meget 
interessant  Rejse.  Det  norske  Sceneri  er  aldeles  forskellig  fra 
det  Svenske,  men  for  mig  ikke  mindre  prægtig.  Om  Dagen 
kravlede  og  kravlede  vi  til  Toppen  af  Bjerget,  hvor  vi  iagttog 
Floden,  der  var  stor  nede  i  Bunden,  men  formindskedes  grad- 
vis, indtil  den  kun  var  en  smal  Strøm.  Vi  kørte  ned  paa  den 
anden  Side  og  iagttog  her  en  smal  Strøm  fra  dens  Udspring, 
men  som  stedse  blev  fødet  af  Spring  og  utallige  Vandfald,  til 
den  udvidede  sig  til  en  bred  Flod  i  Bunden.  De  norske  Gran- 
og  Naaletræer,  de  nette  Bjelkehuse  paa  Bjergene  med  de 
smaa  Haver,  danner  et  fortryllende  Billede. 

Besøgende  til  vor  Kirkes  Grene  i  disse  langt  bortliggende 
nordlige  Egne,  er  langt  fra  at  være  almindelig,  og  endskønt 
Missionærerne  er  faa,  var  deres  Velkommen  i  Sandhed  ægte. 

Den  følgende  Dag  efter  vor  Ankomst  blev  vi  inviteret  til  en 
delikat  Supper  hos  Kvindeforeningens  Præsident,  Søster 
Radke,  hvis  Fødselsdag  det  var,  og  som  var  Anledningen  til 
dette  lille  Selskab.  Herefter  blev  der  afholdt  et  offentligt 
Mode  med  almindeligt  godt  Resultat. 

Forinden  Skibet  den  næste  Dag  sejlede  op  imod  Nord,  fik 

vi  Anledning  til  at  besoge  den  historiske  Domkirke,  i  hvilken 
alle  Norges  Konger  er  bleven  kronet.  Vi  gik  igennem  Kon- 
gernes Palads  i  Trondhjem,  hvilket  er  sjeldent  benyttet  imel- 
lem Kroningshojtidelighederne,  dog  havde  Kongen  fornylig 
været  der  en  Nat  paa  sin  Rejse  til  Bodø.  Det  er  ganske  smukt 
og  hyggeligt,  med  gennemvævede  Tæpper  i  mange  af  Værel- 
serne, og  der  var  en  Duft  og  en  stille  Ro,  som  gav  et  for- 
tryllende Indtryk. 

Hotellet  paa  hvilket  vi  boede  var  nydeligt,  men  det  var  saa 
overfyldt,  at  vi  maatte  sove  i  Senge,  der  blev  sat  ind  i  et 
Opholdsværelse.  I  Spisestuen  var  Luften  helt  tyk  af  Rog. 
Næsten  alle  Mænd  og  Kvinder  røg,  talte,  drak  Vin  og  dansede 
i  den  nærliggende  Dansesal.  Det  hele  Sceneri  hørte  mere 
hjemme  i  Paris  eller  London,  i  Stedet  for  i  denne  nordlige 
norske  By.  Alt  syntes  saa  fjernt  fra  vore  smaa  Forsamlinger 
med  de  norske  Hellige,  hvor  vi  var  forenede  i  Aanden  og 
Tanken  kom  til  os,  at  Tiden  var  kommen,  da  Menneskene 
skulde  blive  egenkærlige,  hovmodige,  Elskere  af  Vellyst, 
mere  end  at  elske  Gud.  Vi  var  atter  taknemmelige  for  Evan- 
geliet. 

Den  29.  Juli,  forinden  det  lille  Skib,  der  skulde  tage  os  paa 
den  tre  Dages  Rejse  til  de  arktiske  Regioner  afsejlede,  afholdt 
vi  et  kort  Møde  i  Kahytten  med  de  af  Kvindeforeningens  Med- 
lemmer, der  var  mødt  for  at  se  os  sejle.  Dette  blev  mulig- 
gjort, grundet  paa,  at  Afsejlingen  blev  udsat  en  Timestid; 
vi  glædede  os  over  den  Time  vi  nød  sammen.  Jeg  maa  atter 
slutte  og  vente  med  at  fortælle  om  vor  Rejse  til  Narvik  og 
Bergen  i  en  senere  Artikel. 

Søster  May  Booth  Talmage. 


LEV  ET  MORALSK  LIV. 

Vi  lever  i  en  Tid,  da  Usædelighed  har  antaget  en  hæslig 
Karakter  og  har  til  ubodelig  Skade  grebet  ind  i  vort  daglige 
Liv.  Kyskhedens  Love  regnes  for  intet,  og  Ægteskabet  er  i 

mangfoldige  Tilfælde  traadt  under  Fødder,  skønt  der  er  intet, 
der  er  saa  vederstyggeligt  for  Herren  som  dette,  at  hans  Børn 
overtræder  de  Love,  hvorved  de  gør  sig  skyldige  i  kønslige 
Udskejelser. 

Usædelighed  synes  at  være  en  Kræftskade,  som  har  sin  Rod 
i  Beruselse,  Sanselighed  og  Fornægtelse  af  en  Guds  Til- 
værelse —  en  Skyld,  der  tildels  kan  lægges  paa  en  afvegen 
Kristenheds  kraftesløse  Gudsdyrkelse  og  Mangel  paa  Vidnes- 
byrd og  Kundskab  om  det  evige  Evangeliums  oploftende  Prin- 
cipper samt  Tro  paa  Kristus  som  dens  Forløser. 

En  anden  Aarsag  til  den  slappede  Moral  er  muligvis  Bør- 
nenes mangelfulde  Opdragelse  og  utilstrækkelig  Oplysning 
om  Kyskhedens  Love.  Forældrene  har  i  Almindelighed  deres 
Opmærksomhed  henvendt  paa,  at  deres  Børn  ikke  udsættes 
for  at  paadrage  sig  Sygdomme,  der  forhindrer  dem  i  deres 
Livs  Vækst,  men  Usædeligheden,  som  er  langt  forfærdeligere 
i  dens  Virkninger,  tages  der  undertiden  mindre  Hensyn  til, 
dog  den  fordærver  baade  Legeme  og  Aand,  hvorfor  For- 
ældrene i  en  endnu  højere  Grad  burde  søge  at  holde  Børnene 
paa  Kyskhedens  Bane. 

Denne  Tiltagen  i  Umoralitet  svækker  Menneskeslægten, 
eftersom  der  i  Legemet  er  plantet  saavel  Dødens  som  For- 
raadnelsens  Sæd,  og  naar  et  Folk,  hos  hvem  Uterligheder  og 
Laster  har  Sæde,  hjemsøges  af  Landeplager  eller  Pestilenser, 
er  det  ikke  i  Stand  til  at  staa  imod.  Herren  har  paany  advaret 
Menneskene;  han  har  udsendt  sine  Tjenere  til  Jordens  Na- 
tioner for  at  raabe  Omvendelse  til  deres  Medmennesker  og 
forkynde,  at  Himmeriges  Rige  er  nær.  De  Sidste  Dages  Hel- 
liges Missionærer  har  snart  i  eet  Hundrede  Aar  arbejdet  med 
Iver  og  Nidkærhed  i  ovennævnte  Retning  (her  i  Landet  om- 
trent 77  Aar),  og  mange  har  annammet  Evangeliet  ved  Daab, 
men  ikke  alle  har  baaret  Omvendelsens  Frugter,  som  har 
været  lært  dem. 

Blandt  de  Pligter,  der  paahviler  Kirkens  Ældster,  der  er  ud- 
sendt i  Verden  som  Missionærer,  er  denne:  at  belære  deres 
Medmennesker  om  at  omvende  sig  fra  deres  Synder  og  bede 

deres  himmelske  Fader  om  Tilgivelse.  De  bor  stedse  vaage 
over  Kirkens  Medlemmer  og  formane  dem  til  at  leve  et  gude- 
ligt Liv  og  sky  alle  de  Fristelser,  der  kan  fore  dem  ud  i  et 
usædeligt  Liv.  Utugt  er  en  af  de  største  Synder,  der  kan  be- 
gaas  og  tillades  ikke  blandt  Kirkens  Medlemmer,  hvilket 
fremgaar  af  følgende: 

Ulovlig  Kønsforbindelse  er  af  Gud  betegnet  som  en  af  de 
groveste  Synder,  og  de  Sidste  Dages  Hellige  stiller  personlig 
Renhed  i  kønslig  Henseende  som  en  uundgaaelig  Betingelse 
for  at  kunne  staa  som  Medlem  af  Samfundet.  De  Lærdomme, 
som  den  nephitiske  Profet  Alma  fremsætter  med  Hensyn  til 
Synd  mod  Dyd  og  Kyskhed,  anerkendes  af  de  Sidste  Dages 
Hellige  uden  Forbehold,  naar  han  siger:  Disse  Ting  (Skør- 
levnet) er  en  Vederstyggelighed  i  Herrens  Øjne,  ja  vederstyg- 
geligere end  alle  Synder,  undtagen  at  udgyde  uskyldigt  Blod 
eller  at  fornægte  den  Helligaand  (Alma  39:  5).  Du  skal  ikke 
bedrive  Hor,  var  et  af  Budene,  som  Gud  skrev  med  sin  egen 
Finger  i  Midten  af  Torden  og  Lynild  paa  Sinaj  Bjerg  i  gamle 
Dage,  og  dette  Bud  er  blevet  fornyet  som  en  særlig  Befaling  i 
disse  sidste  Dage.  Udelukkelse  af  Samfundet  er  den  fastsatte 
Straf  for  Overtræderen  af  det  sjette  Bud  (Pagtens  Bog  62:  24, 
80 — 83;  63:  16,  17).  Herren  betragter  endvidere  enhver  Nær- 
melse  til  kønslig  Synd  som  uforeneligt  med  et  Liv,  der  skulde 
leves  af  dem,  som  har  annammet  den  Helligaand,  thi  Guds 
Søn  erklærer,  »at  hver  den,  som  ser  paa  en  Kvinde  for  at  be- 
gære hende,  har  allerede  bedrevet  Hor  med  hende  i  sit  Hjerte« 
(Matt.  5:  28).  Og  i  ny  Aabenbaring  hedder  det:  »Den,  der  ser 
paa  en  Kvinde  for  at  begære  hende,  eller  den,  som  bedriver 
Hor  i  sit  Hjerte,  skal  ikke  have  Aanden,  men  skal  fornægte 
Troen  og  frygte.«  (Pagtens  Bog  63:  16). 

Lad  os  erindre,  at  hverken  Mænd  eller  Kvinder  kan  over- 
træde Kyskhedens  Love  uden  derved  at  begaa  en  grov  Synd, 
for  hvilken  de  maa  lide  den  tilbørlige  Straf.  Da  Guds  Love  i 
fordums  Dage  herskede  blandt  Menneskene,  var  Utugt  en  For- 
brydelse, som  under  visse  Omstændigheder  straffedes  med 
Døden. 


107 
DEN  DANSKE  MISSION. 

DEN   KVINDELIGE   HJÆLPEFORENING. 
I   Anledning  af  Kirkens  Kvindelige  Hjælpeforenings  Stif- 
telse i  Nauvoo  den   17.  Marts   1842,  blev  denne  Begivenhed 
mindet  i  Københavns  Gren,  med  et  for  Anledningen  specielt 
affattet  Program. 

ÆLDSTERNES  VEJLEDER. 

En  revideret  Udgave  af  »Ældsternes  Vejleder«  er  nylig  ud- 
kommen i  den  Danske  Mission.  Denne  lille  Bog  er  en  nyttig 
Vejleder  for  Missionærerne  og  Præstedømmet  i  Almindelig- 
hed, hvorfor  vi  anbefaler  alle  at  købe  den.  Prisen  er  50  Øre, 
og  den  kan  bestilles  hos  alle  Grenforstandere. 

Ligeledes  er  Frelsens  Plan  udkommen  i  et  nyt  Oplag  og 
kan  nu  faaes  fra  Missionskontoret. 

BESØGENDE  FRA  LIVERPOOL. 

Ældsterne  Z.  Vernon  Derriek,  Sekretær  og  Revisor  i  den 
Europæiske  Mission  og  James  K.  Knudsen,  assist.  Redaktør 
ved  Millennial  Star,  er  for  Tiden  ude  paa  en  Rundrejse  i 
Europa.  De  har  besøgt  Norge  og  Sverrig  og  ankom  til  Køben- 
havn den  21.  Marts,  hvor  vi  havde  den  Glæde  at  nyde  deres 
behagelige  Selskab  i  faa  Dage;  herfra  fortsattes  Rejsen  til 
Tyskland  via  Aarhus. 

ANKOMST  OG  BESKIKKELSE. 
Den  21.  Marts  ankom  følgende  Ældster  til  Kobenhavn  med 
Dampskibet  »Hellig  Olav«  for  at  virke  i  den  Danske  Mission: 
Peter  Laurids  Gregersen,  Pocatello,  Idaho;  Douglas  Thomsen, 
Salt  Lake  City;  Gunnar  Moroni  Nielsen,  Lankershim,  Calif. 
Ældste  Gregersen  er  beskikket  til  at  arbejde  i  Kobenhavns 
Konference,  medens  Thomsen  og  Nielsen  er  beskikket  til  Aar- 
hus Konference.  Joseph   L.  Petersen, 

Missionspræsident. 

ET  BREV. 

Aarhus,  den  21.  Maris  l'.)27. 
Præsident  Joseph  L.  Petersen,  Kobenhavn. 

Kære  Broder! 

Det  er  os  en  Glæde  at  meddele  Dem,  at  vi  igaar  var  tilladt 
at  indlemme  syv  Personer  i  Kirken  ved  Daab;  de  tre  var  fra 
Randers  Gren  og  fire  fra  Esbjerg  Gren,  hvilket  bringer  An- 
tallet af  døbte  i  Aarhus  Konference  op  til  tyve  Sjæle  siden 
Nytaar.  Endvidere  er  der  flere  alvorlige  Undersøgere,  som  jeg 
antager,  vil  blive  indlemmet  i  Kirken  i  Løbet  af  tre  til  fire 
Uger. 

Herren  siger  i  en  Aabenbaring  til  Profeten  Joseph  Smith: 
»Ihukommer,  at  Sjæle  er  af  stor  Værd  for  Guds  Aasyn;  om 
saa  skulde  ske,  at  I  maatte  arbejde  alle  eders  Dage  med  at 
raabe  Omvendelse  til  dette  Folk,  og  kun  bragte  een  Sjæl  til 
mig,  hvor  stor  skal  da  ikke  eders  Glæde  være  med  ham  i  min 
Faders  Rige?  Og  nu,  dersom  eders  Glæde  vil  blive  stor  for 
een  Sjæl,  som  I  have  bragt  til  mig  i  min  Faders  Rige,  hvor 
stor  vil  da  ikke  eders  Glæde  blive,  dersom  I  bringe  mange 
Sjæle  til  mig? 

Vi  anerkender  i  Sandhed,  at  Herren  har  velsignet  os  i  vort 
Arbejde  ved  at  lede  os  til  disse,  der  paaskønner  det  herlige 
Budskab  om  Liv  og  Frelse,  som  vi  bringer  til  dem.  Vi  har 
ogsaa  haft  den  Glæde,  at  se  Guds  Kraft  gøre  sig  gældende, 
med  Hensyn  til  Helbredelse  af  de  syge,  hvorfor  vi  er  meget 
taknemlige. 

Der  findes  ialt  otte  Grene  i  Aarhus  Konference,  hvoraf  de 
tre  er  i  Sønderjylland,  hvilke  sidste  er  nylig  oprettet,  og  om- 
endskønt  Evangeliet  har  mødt  endel  Opposition  i  denne 
Landsdel  er  der  allerede  døbt  tre  i  Sønderborg  Gren,  og  der 
er  Udsigt  til  flere  Indlemmelser  i  en  nær  Fremtid.  Af  alle 
Grenene  staar  Randers  øverst  med  Hensyn  til  Indlemmelser, 
idet  der  i  denne  Gren  har  været  indlemmet  seks  siden  1ste 
Januar;  derefter  folger  Esbjerg  med  fem,  Aarhus,  Odense  og 

Sønderborg  med  hver  tre.  Fra  Odense  rapporterer  Forstander 
Philip  Jensen,  at  deres  Møder  er  saavel  besøgte,  at  det  har 
været  nødvendigt  at  leje  et  større  Lokale  fra  1ste  April. 

Missionærerne  har  paabegyndt  Skrifteuddelinger  i  Lands- 
byerne og  vil  paa  Vejen  til  Hovedkvarteret,  for  at  overvære 
Foraarskonferencen,  besøge  saa  mange  af  de  smaa  Byer  som 
mulig.  De  synes  at  være  meget  begejstret  for  at  erholde  denne 
Erfaring,  som  derved  opnaaes.  Vi  ser  alle  med  Glæde  hen 
imod  Tiden  for  vor  Foraarskonferencen  og  Deres  Nærværelse 
hos  os,  ved  denne  Lejlighed.  De  tilstedeværende  Tegn  viser, 
at  der  er  mange  fra  Grenene,  som  vil  mode  med  os,  hvorfor 
en  stor  Tilslutning  er  forventet. 

Med  Hensyn  til  Arbejdet  i  Februar,  da  blev  dette  endel 
forhindret  paa  Grund  af  Influence  Epidemien,  som  viste  sig 
i  hver  Gren,  men  nu  er  Helbredstilstanden  blandt  Missio- 
nærerne atter  god,  og  en  god  Aand  gør  sig  gældende  hos 
dem. 

Med  Hilsen,  Deres  Broder  i  Evangeliet, 

Rasmus  Michelsen. 
Konferencepræsident. 


DEN  NORSKE  MISSION. 

AFLØSNING. 
Ældste  Olaf  Vogeler,  der  i  ca.  tre  Aar  har  virket  som  Mis- 
sionær i  den  Norske  Mission,  er  af  Missionspræsident  Martin 
Christophersen    hæderlig    afløst    og    forlod    Norge    med    S/S 
»United  States«  den  12.  Marts.  Vi  ønsker  Broder  Vogeler  en 

god  Fremtid  i  det  nye  Land.  Martin  Christophersen, 

Missionspræsident. 


Thi   den   Herre,   Herre   gør  ikke   noget,   uden   at  han   har 
aabenbaret  sin  Hemmelighed  for  sine  Tjenere,  Profeterne. 

(Luk.  10:  22.) 

FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  80.) 

Efter  at  Adam  var  bleven  udvist  fra  Edens  Have,  modtog 
han  Besog  af  en  Engel,  der  fremlagde  for  ham  den  Filosofi, 
der  laa  til  Grund  for  Menneskets  Tilværelse.  Ligeledes  viste 
Engle  sig  for  Enok,  Noa,  Abraham,  Moses,  Joseph  Smith  og 
en  talrig  Mængde  andre  Mennesker,  som  ikke  er  optegnede  i 
Historien.  Saadanne  himmelske  Personligheder  er  langt  mere 
fremadskredne  og  udviklede  end  Mennesket,  intelligente  Væ- 
sener, som  nøje  kender  Naturens  Love,  og  som  derfor  ofte  er 
i  Stand  til  at  kontrollere  dem,  er  maaske  stedse  i  Menneskets 
Nærhed,  uagtet  de  er  usynlige  for  vort  naturlige  Øje.  Det  er 
meget  sandsynligt,  at  vi  i  Virkeligheden  er  omringet  af  saa- 
danne usynlige,  intelligente  Aander.  Udviklingen  under  Jorde- 
livets Vandring  beror  hovedsagelig  paa  Menneskets  personlige 
Bestræbelser;  thi  det  maa  tilsyneladende  stole  paa  sig  selv. 
Dersom  Mennesker  efter  eget  Ønske  kunde  opfordre  synlige, 
overnaturlige  Væsener  til  at  hjælpe  sig  ud  over  Øjeblikkets 
Vanskeligheder,  vilde  dets  Udvikling  gennem  personlig  Stræ- 
ben blive  meget  lille. 

Uagtet  det  uendelig  store  Antal  af  himmelske  Væsener,  der 
er  anvendelige,  er  det  næsten  lige  saa  vanskeligt  at  tro,  at 
personlig  Betjening  er  en  Mulighed  med  Hensyn  til  de  aller- 
fleste af  de  utallige  Paakaldelser,  der  opsendes  til  Gud.  Derfor 
maa  Gud  være  i  Besiddelse  af  andre  Midler,  hvorved  hans 
Vilje,  efter  eget  Forgodtbefindende,  kan  blive  befordret  ud  til 
Verdensrummets  yderste  Grænse. 

Guds  Aand  —  som  ikke  maa  forveksles  med  den  Helligaand, 
den  Personlighed,  der  udgør  det  tredie  Medlem  af  Guddom- 
men —  er  det  Medium,  som  Gud  anvender  i  Universet  til  at 
meddele  sin  Vilje.  Den  hellige  Guds  Aand  gennemtrænger  alt 
i  Universet,  baade  det  materielle  og  det  aandelige.  Guds  Vilje 
overfores  gennem  denne  hellige  Aand.  Den  udgør,  hvad  der 
billedlig  talt  kan  benævnes  som  det  store,  traadlose  Forbin- 


111 


delsessystem  mellem  Universets  intelligente  Væsener.  Den 
hellige  Aand  er  mættet  med  Intelligens;  den  opfanger  Guds 
Ord  og  Guds  Vilje,  som  de  udgives  af  Gud  selv  eller  af  hans 
personlige  Sendebud,  og  Budskabet  føres  videre,  om  det  saa 
er  til  Verdensrummets  fjerneste  Egne.  Den  hellige  Aand,  for- 
medelst dens  intelligente  Herredømme  og  dens  uendelige  Ud- 
strækning, forener  heleUniverset  og  holder  det  sammen  som 
et  mægtigt  Hele.  Formedelst  dens  Medvirken  kan  intet  Væsen 
naa  saa  fjern  en  Egn  i  Universet,  at  det  kan  undgaa  at  blive 
Guds  herskende  Vilje  underkastet. 

Gud  er  altid  hos  os  gennem  denne  Aand  —  »er  nærmere  end 
vort  Aandedræt,  ja  nærmere  end  Haand  og  Fod«.  Den  hellige 
Aands  jordiske  Tilkendegivelser  er  i  Almindelighed  hen- 
tydede til  som  Naturens  Kræfter.  Det  er  tænkeligt,  at  Torden 
og  Lynild,  Himmellegemernes  Bevægelser,  Havets  Ebbe  og 
Flod  og  alle  andre  Fænomener,  som  Mennesket  kender  noget 
til,  kun  er  Tilkendegivelser  af  Guds  Vilje,  saaledes  som  den 
meddeles  og  forsendes  videre  ved  Hjælp  af  den  uudtømmelige, 
uendelige,  hellige  Aand. 

Ved  den  hellige  Aand,  som  enhver  er  i  Besiddelse  af,  kan 
Mennesket  erholde  Belæring  fra  Gud.  Ved  dens  Hjælp  mod- 
tager Mennesket  Underretninger,  som  langt  overgaar  alt,  hvad 
han  paa  almindelig  Vis  kan  lære.  Ved  den  kan  Mennesket 
nemt  sætte  sig  i  Forbindelse  med  Gud,  eller  Gud  med  Men- 
nesket. Naar  en  Person  i  Tro  og  Tillid  fremsiger  sin  Bøn  til 
Gud,  indvirker  dette  paa  den  hellige  Aand,  og  den  Bedendes 
Begæring  befordres  videre,  saa  at  Gud  kan  opfatte,  hvad  Men- 
neskets Ønske  er. 

Denne  Læresætning  i  en  fornuftmæssig  Teologi  har  paa  en 
ganske  beskeden  Maade  faaet  sig  en  Genpart  ved  Udviklingen 
af  det  traadlose  Telegrafsystem.  Ifølge  Videnskaben  er  Uni- 
verset eller  Verdensaltet  fyldt  med  en  flygtig  Substans,  den 
saakaldte  Æther,  paa  hvis  Bølger  den  traadløse  Efterretning 
spreder  sig  gennem  Universet;  og  den  kan  da  opsnappes  af 
enhver,  der  er  i  Besiddelse  af  et  passende  Modtagelsesapparat. 

Den  evige  Optegnelse.  Det  uendelige  Verdensrum  er  saa  al- 

deles  gennemtrængt  af  den  hellige  Aand,  at  enhver  Gerning, 
ethvert  Ord  og  enhver  Tanke  er  paa  denne  Maade  optegnet 
og  sendt  videre,  saa  at  alle  kan  læse  den.  Saaledes  laver  vi 
selv  vor  egen  uforgængelige  Livsoptegnelse.  For  den,  der  har 
bragt  Orden  i  sit  Liv,  er  Tanken  herom  en  stor  Velsignelse; 
men  for  saadanne,  som  lever  et  ugudeligt,  ryggesløst  Liv,  er 
det  i  Sandhed  skrækkeligt. 

Den,  der  ejer  Modtagelsesapparatet,  og  som  holder  i  sin 
Haand  Nøglen  dertil,  kan  læse  og  tyde  den  hellige  Aands  Op- 
tegnelser —  en  uforgængelig  Historie  om  alt,  der  har  fundet 
Sted  gennem  Tidens  Løb,  gennem  alle  Verdens  forbigangne 
Tidsaldre. 

Denne  alvorlige  Tanke,  at  der  i  den  hellige  Aands  Barm 
er  optegnet  alt,  som  henhører  til  Universet  —  vore  inderste, 
hemmeligste  Tanker,  saa  vel  som  vort  ømmeste,  svageste 
Haab  —  hjælper  det  tænkende  Menneske  til  med  sikrere  Skridt 
at  vandre  fremad,  stillet,  som  det  er,  midt  iblandt  Jordelivets 
mod  hinanden  stridende  Indflydelser.  Vi  kan  ikke  skjule  os 
for  Mesteren.  (Fortsættes.) 


Og  dette  Riges  Evangelium  skal  prædikes  i  den  ganske  Ver- 
den til  et  Vidnesbyrd  for  alle  Folk. 

Hver  den,  som  fornægter  Sønnen,  har  ejheller  Faderen;  den, 
som  bekender  Sonnen,  har  ogsaa  Faderen. 


INDHOLD 


Hvorledes  opnaas  Gudsvel- 
signelser      97 

Rejseskildring  fra  Sverrig 
og  Norge 100 

Lev  et  moralsk  Liv 104 


Den  Danske  Mission 107 

Et  Brev 108 

Den  Norske  Mission 109 

Fornuftmæssig  Teologi  ... .  110 


SKANDINAVIENS  STJERNE,  Jesu  Kristi  Kirke  af  SidsteDages 
Helliges  Organ  i  Danmark  og  Norge,   udkommer  den  1.  og  15.  i 
hver  Maaned  og  koster  6  Kroner  pr.  Aar  eller  25  Øre  pr.  Nummer. 
Til  Salg  paa  alle  Missionens  Kontorer. 
Udgivet  og  forlagt  af  JOSEPH  L.  PETERSEN,  Korsgade  11,  Kbhvn.  N. 

Trvkt  hos  F.   E.  Bording. 


